Anugerah Bintang Popular Berita Harian ke-27

Anugerah Bintang Popular Berita Harian ke-27 adalah penghargaan yang diberikan buat penggiat seni hiburan di Malaysia. Majlis ini dianjurkan buat kali ke-27 oleh penaja utamanya, Berita Harian. Penganjur telah memilih Putrajaya International Convention Centre yang terletak di Presint 5, Putrajaya sebagai lokasi penganugerahan tersebut di mana buat julung kalinya anugerah ini diadakan di wilayah persekutuan tersebut. Ia disiarkan secara langsung melalui TV3 dan Hot FM. Zizan Razak telah menerima pencalonan terbanyak iaitu "Pelakon Filem Lelaki Popular", "Artis Komedi Lelaki Popular", "Pengacara TV Lelaki Popular", "Gandingan Serasi di Layar" (bersama Siti Saleha), dan "Artis Berpengaruh di Laman Sosial". Anugerah ini sepatutnya diadakan pada 6 April 2014, tetapi telah ditunda kepada tarikh 24 Mei 2014 bagi menghormati peristiwa yang menimpa pesawat MH370.

Majlis pengumuman calon lima teratas
Majlis pengumuman bagi calon yang berjaya menduduki kedudukan lima teratas telah diadakan di The Royale Chulan Kuala Lumpur pada 23 Januari 2014. Majlis ini menggunakan tema "Magis Alam" sebagai menghiasi ruang pentasnya hasil sebagai simbol kecintaan terhadap alam sekitar. Pengerusi Bersama Jawatankuasa Pengelola ABPBH 2013, Shamsul Azree Shamshir telah memberi penerangan berkaitan tema ini yang dipilih untuk memberi kesedaran kepada semua pihak terhadap kepentingan menghargai alam sekitar dan menganggapnya sebagai tanggungjawab sosial korporat (CSR).

Pada kali ini, terdapat pembaharuan yang dilakukan penganjur termasuklah siri jelajah ABPBH yang berkonsepkan CSR. Penganjur telah merancang untuk membawa calon-calon yang terpilih dalam senarai lima teratas untuk mengikuti program terbabit di beberapa lokasi terpilih. Mereka akan bergotong-royong dalam membersihkan pantai, sungai, kawasan takungan air, dan menanam pokok.

Kaedah pengundian
Penganjur telah menetapkan kaedah pengundian secara bertulis dan melalui khidmat pesanan ringkas (SMS). Kaedah pengundian secara bertulis perlu dihantar melalui kiriman pos dan pengundi perlu mendapatkan keratan mukasurat pada akhbar Berita Harian. Bagi undian melalui SMS, mereka akan dicaj RM 0.50 sen bagi setiap undian yang dihantar. Undian ini bermula dari 23 Januari hingga 11 Mac 2014.

Anugerah dalam talian
Anugerah dalam talian membolehkan orang ramai mengundi melalui laman web rasmi ABPBH bermula 4 Disember 2013. Penganjur telah memperkenalkan dua kategori baharu buat anugerah dalam talian iaitu "Chef Selebriti Paling Popular" dan "Aksi di YouTube Paling Popular".

ABPBH 2013 telah ditaja oleh pelbagai badan berkanun dan swasta termasuklah Perbadanan Pengurusan Sisa Pepejal dan Pembersihan Awam (PPSPPA), Alam Flora Sdn. Bhd., SWM Environment Sdn. Bhd., Environment Idaman Sdn. Bhd., D’Haja Sdn. Bhd., Eynasha Beauty & Healthcare, Lord’s Tailor, Perbadanan Putrajaya, The Royale Chulan Kuala Lumpur, Natika Gold & Diamond, dan Tendence.

Acara Permaidani Merah
 Dihoskan oleh pengacara Awal Ashaari dan pelawak Didie Alias bermula jam 7.30 malam.
 Segmen khas Fesyen ABPBH oleh pereka terkenal Jovian Mandagie dan pelakon/pelawak Scha Al-Yahya.
 Turut disertai oleh krew program hiburan di bawah rangkaian Media Prima seperti Melodi, Galaksi dan Hip TV. 
 Krew-krew program bukan Media Prima seperti Diva (RTM) dan H! Live (Astro) hanya membuat liputan di luar laluan permaidani merah. 
 Acara berakhir jam 9 malam. 
 Pemenang Pakaian Terbaik Lelaki dan Wanita dihadiahkan ketika acara Post-Party ABPBH pada jam 11.30 malam.

Penyampai Trofi & Persembahan di acara kemuncak 
 Persembahan bermula jam 9.00 malam dengan lagu pembukaan oleh Mawi dan AC Mizal - Al Haq (Yang Satu)
 Aluan daripada perantara majlis Amy Mastura, Fara Fauzana, Shahrul Shiro dan Ajak Shiro
Zizan Razak, Emma Maembong, Fizz Fairuz dan Almy Nadia menyampaikan kategori Artis Baru Lelaki , Artis Komedi Wanita dan Artis Duo/Berkumpulan. 
 Persembahan lagu Hijau oleh Zainal Abidin diiringi oleh barisan artis - artis - Dina Nadzir, Shahir Zawawi, Forteen, Hazama Azmi, Akim Ahmad dll. 
 Nassier Wahab, Izreen Azminda dan Lana Nordin menyampaikan kategori Pengacara TV Lelaki, Penyampai Radio Wanita dan Pelakon TV Lelaki.
 Persembahan secara trio medley  lagu-lagu tema drama TV oleh Encik Mimpi, Dayang Nurfaizah dan kumpulan Hyper Act dengan lagu Rindukanlah, Di Pintu Syurga dan Hanya Aku. 
 Eja,  Mizz Nina dan Felixia Yap menyampaikan kategori Artis Baru Wanita dan Pengacara TV Wanita. 
 Persembahan segmen Dalam Kenangan dengan lagu Percayalah (You Are Always in My Heart) oleh Indah Ruhaila dan Asmidar. 
 Jasmin Hamid, Zila Bakarin dan Hisyam Hamid menyampaikan kategori Pelakon TV Wanita dan Artis Komedi Lelaki.
 Persembahan oleh dua diva Liza Hanim dengan lagu Gelisah Mimpi dan Nora Ariffin dengan Hanya Satu. 
 Segmen anugerah khas Pencapaian Sepanjang Hayat diberikan kepada Rahim Razali. 
 Raja Ema, Erra Fazira dan Nabila Huda menyampaikan kategori Penyanyi Wanita dan Pelakon Filem Lelaki
 Persembahan oleh Tegar Septa menyampaikan lagu Untukmu Ibu dan Aku Yang Dulu Bukanlah Yang Sekarang. 
 Aaron Aziz, Keith Foo dan Raja Ilya menyampaikan kategori Penyanyi Lelaki dan Pelakon Filem Wanita. 
 Pengumuman pemenang anugerah utama Bintang Paling Popular oleh keempat-empat perantara. 
 Persembahan penutup lagu Earth Song oleh Biduanita Salamiah Hassan bersama Sarah Raisuddin,  Ayu Damit dan Alyah.
 Acara berakhir pada jam 11.27 malam.

Senarai penuh pencalonan & pemenang

Kategori utama

Kategori dalam talian

Pencalonan Bintang Idola BH
Sebanyak 20 penyertaan sahaja yang akan diterima juri untuk dibuat penilaian awal melalui uibakat tertutup. Selepas proses tersebut, 10 orang peserta akan dipilih untuk bersaing untuk peringkat akhir pada malam anugerah tersebut. Pertandingan ini dimenangi oleh Nurul Faraheeda Binti Zulkifli. Berikut merupakan 20 orang peserta yang telah dinilai oleh juri profesional ;. 

Ahmad Rushdi Bin Ab Rahman
Atira
Chin Teik Meng (Darren)
Darwis Azaldi
Eddie Fadzwan Bin Adzman
Fairul Adzreen Bin Abd Wahab
Fairuz Selamat
Hafizul Bin Mohamed Wadzir
Lyna Hudson
Mohamad Nazmi Bin Mohamad Yunos
Mohd Farid Bin Mohamed Ali
Muhamad Tarmizi Bin Ariffin
Muhammad Syafiq Ikhwan Bin Ghazali
Norfarah Diana Binti Juhar
Nur Ulfa Binti Ghazali
Nurul Faraheeda Binti Zulkifli
Suhairi Bin Mohamed Ali
Syafil Syazwan Jefri
Syamimi Fatin Bt Yusof
Wan Muhammad Afif

Rujukan

2014